Diari Oficial de la Generalitat Valenciana


Sumari del DOGV 9312, del 04-04-2022 (2022/2668)

Acord entre l'Autoritat de Transport Metropolità de València i la Sotssecretaria de la Conselleria de Política Territorial, Obres Públiques i Mobilitat, pel qual el Servei de Supervisió de Projectes i Coordinació Tècnica de la Conselleria realitzarà la supervisió dels projectes dels contractes d'obres subscrits per l'Autoritat de Transport Metropolità de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2668


Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Acord entre l'Autoritat de Transport Metropolità de València i la Sotssecretaria de la Conselleria de Política Territorial, Obres Públiques i Mobilitat, pel qual el Servei de Supervisió de Projectes i Coordinació Tècnica de la Conselleria realitzarà la supervisió dels projectes dels contractes d'obres subscrits per l'Autoritat de Transport Metropolità de València. [2022/2668]  
  
Reunits  
D'una banda, Rafael Francisco Briet Seguí, subsecretari de la Conselleria de Política Territorial, Obres Públiques i Mobilitat, nomenat pel Decret 101/2019, de 28 de juny, del Consell, pel qual es nomenen els alts càrrecs de l'Administració de la Generalitat, en virtut del que es disposa en els articles 17.a i 33.2 de la Llei 5/1983, de 30 de desembre, de la Generalitat, del Consell.  
D'una altra banda, Manuel Martínez Grau, director gerent de l'Autoritat de Transport Metropolità de València, nomenat per l'Acord de 7 d'agost de 2020, del Consell, en virtut del que es disposa en l'article 90.7 de la Llei 13/2016, de 29 de desembre, de mesures fiscals, de gestió administrativa i financera de la Generalitat.  
  
Antecedents  
1. L'Autoritat de Transport Metropolità de València (d'ara en avant, ATMV) és un organisme autònom adscrit a la Conselleria de Política Territorial, Obres Públiques i Mobilitat.  
2. L'article 235 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, assenyala per als contractes d'obres que:  
«Abans de l'aprovació del projecte, quan el pressupost base de licitació del contracte d'obres siga igual o superior a 500.000 euros, IVA exclòs, els òrgans de contractació hauran de sol·licitar un informe de les corresponents oficines o unitats de supervisió dels projectes encarregades de verificar que s'han tingut en compte les disposicions generals de caràcter legal o reglamentari, així com la normativa tècnica, que resulten d'aplicació per a cada tipus de projecte. La responsabilitat per l'aplicació incorrecta d'aquestes en els diversos estudis i càlculs s'exigirà de conformitat amb el que es disposa en l'apartat 4 de l'article 233 d'aquesta llei.  
En els projectes de pressupost base de licitació inferior a l'assenyalat, l'informe tindrà caràcter facultatiu, llevat que es tracte d'obres que afecten l'estabilitat, seguretat o estanquitat de l'obra, i en aquest cas, l'informe de supervisió serà igualment preceptiu».  
3. L'ATMV no disposa d'una oficina o unitat de supervisió de projectes de conformitat amb l'article 235 de l'LCSP.  
Atenent el que s'ha exposat anteriorment, s'acorda:  
Que el Servei de Supervisió de Projectes i Coordinació Tècnica de la Conselleria de Política Territorial, Obres Públiques i Mobilitat efectue la supervisió dels projectes dels contractes d'obres subscrits per l'ATMV en els supòsits en què ho requerisca aquest organisme autònom.  
  
Aquest acord tindrà una vigència de quatre anys.  
  
València, 23 de març de 2022.- El director gerent de l'ATMV: Manuel Martínez Grau.  
  
València, 24 de març de 2022.- El sotssecretari de la Conselleria de Política Territorial, Obres Públiques i Mobilitat: Rafael Francisco Briet Seguí.